**ŠKOLSKÝ PORIADOK**

Vypracovaný na základe:

1. Zákona č.245/2008 Z.z. o výchove a vzdelávaní (školský zákon) a o zmene a doplnení niektorých zákonov.
2. Vyhlášky MŠ SR č.65/2015 o stredných školách
3. Vyhlášky **č**. 64/2015 o sústave odborov vzdelávania a o vecnej pôsobnosti k odborom vzdelávania.
4. Zákona č. 61/2015 Z.z.o odbornom vzdelávaní a príprave a o zmene a doplnení niektorých zákonov.
5. Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov.
6. Zákona č.552/2003 Z.z. o výkone práce vo verejnom záujme v znení neskorších predpisov.

.................................. ..................................

predseda Rady školy riaditeľka školy

**P r e a m b u l a**

Žiak sa dobrovoľným rozhodnutím študovať na tejto škole zaväzuje riadne dochádzať do školy, a preto je povinný riadiť sa jej pokynmi a školským poriadkom. V záujme naplnenia práva na vzdelanie škola zabezpečí vnútorný chod školy, organizáciu života žiakov a podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a mimoškolskej činnosti .

Škola bude dôsledne dodržiavať Deklaráciu práv dieťaťa a Listinu základných práv a slobôd vo vzťahu k žiakom, učiteľom a ostatným zamestnancom školy .

Školský poriadok je v súlade s Ústavou Slovenskej republiky, so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, so zákonom č. 596/2003 Z. z. o štátnej správe a školskej samospráve a o zmene a doplnení niektorých zákonov v znení neskorších predpisov, vyhlášky MŠ SR č. 65/2015 o stredných školách a vyhlášky **č**. 64/2015 o sústave odborov vzdelávania a o vecnej pôsobnosti k odborom vzdelávania a v súlade so zákonom č. 61/2015 Z.z.o odbornom vzdelávaní a príprave a o zmene a doplnení niektorých zákonov.

a ďalšou platnou legislatívou.

# ČASŤ A

**Článok I.**

1. Organizácia vyučovacieho dňa :

- vyučovací proces sa riadi rozvrhom hodín, ktorý schválilo riaditeľstvo školy, rozvrh

hodín je povinný rešpektovať každý žiak a pedagogický zamestnanec.

- budova školy je otvorená v pracovných dňoch od 06.00 hod. do 20.00 hod.

- teoretické vyučovanie sa uskutočňuje podľa časového harmonogramu:

1. hodina: 7.45 - 8.30 1. hodina: 14.10 - 14.55
2. hodina: 8.35 - 9.20 2. hodina: 15.00 - 15.45
3. hodina: 9.30 - 10.15 3. hodina: 15.50 - 16.35
4. hodina: 10.25 - 11.10 4. hodina: 16.45 - 17.30
5. hodina: 11.15 - 12.00 5. hodina: 17.40 - 18.25

**Prestávka**: 12.00 - 12.20 6. hodina: 18.35 - 19.20

1. hodina: 12.20 - 13.05
2. hodina: 13.10 - 13.55
3. hodina: 14.00 - 14.45

- praktické vyučovanie sa uskutočňuje podľa rozvrhu hodín a časového

harmonogramu na pracoviskách školy resp. zmluvných pracoviskách,

- žiak prichádza do školy minimálne 10 minút pred začiatkom vyučovania.

- vyučovací proces je organizovaný v učebniach, odborných učebniach, pracoviskách

praktického vyučovania a telovýchovných priestoroch.

- v jeden vyučovací deň môže mať žiak najviac 8 vyučovacích hodín.

- rodičia môžu úradné záležitosti vybavovať denne na sekretariáte školy. Informácie

o prospechu a správaní žiaka podáva rodičom triedny učiteľ najmä na triednej

schôdzi rodičovského združenia a vyučujúci jednotlivých predmetov na

konzultačných stretnutiach alebo telefonicky, prípadne formou elektronickej

žiackej knižky. Aktuálne problémy sa riešia ihneď s vedením školy.

**ČASŤ B**

**Článok II**.

**Práva žiakov**

1. Ústavou SR má každý žiak našej školy právo na rovnoprávny prístup k vzdelaniu, na bezplatné vzdelanie v štátnom a materinskom jazyku, najmä počas plnenia základnej školskej povinnosti ( do konca školského roka, v ktorom dovŕši 16. rok veku).
2. Žiakovi prináleží zo strany inštitúcie taká starostlivosť, pozornosť, ktorá berie do úvahy vybavenie záležitostí žiaka a v rozhodovaní v prvom rade záujem žiaka ako dieťaťa preto má žiak právo na kompetentný dozor zo strany pedagogických zamestnancov, na ochranu pred šikanovaním
3. Z listiny práv dieťaťa (OSN-1959) má žiak právo:
   * na rovnosť bez rozdielu rasy, náboženstva a postavenia
   * na zdravý duševný a telesný rozvoj
   * na meno a štátnu príslušnosť
   * na výživu, bývanie a zdravotnícke služby
   * na individuálny prístup rešpektujúci jeho schopnosti, nadanie a zvláštnu opateru pri jeho telesnom, duševnom alebo sociálnom postihnutí
   * na bezplatné vzdelávanie, ktoré bude zvyšovať jeho všeobecnú kultúrnu úroveň a umožní mu na základe rovnakých príležitostí rozvíjať svoje schopnosti, vlastný úsudok a zmysel pre morálnu a sociálnu zodpovednosť
   * dieťa musí byť vychovávané v duchu porozumenia, znášanlivosti, priateľstva medzi národmi, plne si uvedomujúc, že svoju energiu i talent by malo venovať službe blížnym.
4. Žiak môže spoznať všetky idey, postoje, myšlienky a názory. Žiak môže šíriť všetky idey, postoje, myšlienky a názory, ktorých obsah alebo forma nepoškodzuje alebo nie je nebezpečná pre Ústavu, práva a dobrú povesť iných, bezpečnosť krajiny, verejný poriadok, zdravotný stav alebo morálku spoločnosti. Inštitúcia môže obmedziť žiakovi právo prejavu a myšlienkovej transparentnosti len ak ju na to oprávňuje právna norma. Žiak nie je povinný alebo prinútiteľný pripútať sa k žiadnemu svetonázoru či už aktívne alebo pasívne; aby ho hlásal, zastupoval alebo mu slúžil.
5. Žiak má právo na poskytovanie poradenstva a služieb spojených s výchovou a vzdelávaním.
6. Žiak má právo na organizáciu výchovy a vzdelávania primeranú jeho veku, schopnostiam, záujmom a zdravotnému stavu v súlade so zásadami psychohygieny,

na výchovu a vzdelávanie v bezpečnom a hygienickom prostredí.

1. Žiak má právo na úctu k svoje osobe a na zabezpečenie ochrany proti fyzickému, psychickému a sexuálnemu násiliu.
2. Žiak má právo na náhradu škody, ktorá mu vznikla pri výchove a vzdelávaní alebo v priamej súvislosti s nimi (okrem § 17 zákona č. 461/2003 Z. z. o sociálnom zabezpečení).
3. Každý žiak školy má právo viesť aktívny a tvorivý dialóg s učiteľmi a vedením školy v duchu zásad humanity a demokracie.
4. Každý žiak školy má právo na ohľaduplnosť a slušné správanie zo strany učiteľov a spolužiakov.
5. Žiak je oprávnený spoznať pedagogický program inštitúcie a má právo na kvalifikované vzdelávanie podľa školského vzdelávacieho programu vo zvolenom študijnom alebo učebnom odbore, aby jeho vedomosti boli overované všetkými dostupnými formami a na informácie týkajúce sa jeho osoby a jeho výchovno-vzdelávacích výsledkov.
6. Žiak má právo uchádzať sa o členstvo v žiackej rade.
7. Žiak môže požiadať o sociálne štipendium, ak spĺňa stanovené predpoklady.
8. Žiak má právo využívať na základe povolenia riaditeľa školy školský rozhlas, nástenky, športoviská, iné priestory a vybavenie školy aj v čase mimo vyučovania
9. Žiaci, ktorí sú zdravotne znevýhodnení a so zdravotnými obmedzeniami, majú právo na zvláštnu starostlivosť a vzdelávanie, aby dosiahli čo najvyššiu mieru samostatnosti a mohli viesť plnohodnotný život.
10. V prípade opodstatnenej nepripravenosti na vyučovaciu hodinu má právo na ospravedlnenie na začiatku vyučovacej hodiny. Ospravedlnenie počas hodiny vyučujúci nemusí akceptovať.
11. Medzi jednotlivými hodinami v dennom rozvrhu má právo mať spravidla 10 minútovú prestávku ( maximálne dve 5 minútové) v plnom rozsahu a po súvislých šiestich hodinách povinnú minimálne 20 minútovú obedňajšiu prestávku, ak ešte vyučovanie pokračuje ďalšími hodinami.
12. V súvislosti s právami žiakov:

* nepripustiť uprednostňovanie žiakov pri skúšaní, hodnotení, príprave na skúšky

na základe osobných kontaktov, rodinných vzťahov a známostí

* zabezpečiť všetkým žiakom rovnaké podmienky v prístupe ku vzdelaniu,

informáciám o vzdelávaní, ako aj prípravám na maturitné skúšky

1. Žiak má právo na výklad učiva.
2. Žiak má právo k danému učivu položiť otázky a dostať na ne odpoveď.
3. Žiak má právo v danom čase a priestore primeraným spôsobom vyjadriť svoj názor na čokoľvek.
4. Žiak má právo, aby bol v prípadoch dotýkajúcich sa jeho osoby v konaní inštitúcie vypočutý.
5. Žiak má právo, aby na konaní inštitúcie alebo správnom konaní začatom v inštitúcii, ktoré je spojené s jeho vypočutím, bol prítomný zákonný zástupca žiaka.
6. Žiak je oprávnený spoznať pedagogický program inštitúcie a má právo na kvalifikované vzdelávanie podľa školského vzdelávacieho programu vo zvolenom študijnom alebo učebnom odbore.

25. Po vypracovaní písomnej práce resp. grafickej práce byť oboznámený s výsledkom klasifikácie do 14 dní.

26. Nahliadnuť do svojej opravenej písomnej práce resp. grafickej práce (aj jeho zákonný

zástupca).

27. Na informáciu o priebežnej klasifikácii.

28. Poznať kritéria hodnotenia na jednotlivých vyučovacích predmetoch na začiatku

klasifikačného obdobia, na zdôvodnenie klasifikácie a analýzu chýb v písomných a

grafických prácach.

29. Podľa vlastného záujmu sa zapojiť do záujmovej činnosti, zúčastňovať sa školských a

mimoškolských výchovno-vzdelávacích, kultúrnych a športových podujatí za účelom

reprezentácie školy, mesta a pod.

1. Požiadať o opakovanie ročníka, ak neprospel a nevykonal úspešne komisionálnu skúšku, na základe písomnej žiadosti žiaka alebo jeho zákonného zástupcu.
2. Prerušiť štúdium, a to až na dobu do 3 rokov, na základe písomnej žiadosti žiaka alebo jeho zákonného zástupcu riaditeľovi školy. Po uplynutí času prerušenia štúdia žiak pokračuje v tom ročníku, v ktorom bolo štúdium prerušené. Ak štúdium prerušil po ukončení jedného ročníka, pokračuje v štúdiu ročníkom nasledujúcim. Ak čas prerušenia uplynie v priebehu školského roka, umožní riaditeľ školy žiakovi dodatočne vykonať komisionálne skúšky za príslušné obdobie.
3. Ukončiť prerušené štúdium aj pred uplynutím určenej doby prerušenia.
4. Prestúpiť na inú strednú školu so súhlasom riaditeľa školy, do ktorej má záujem prestúpiť, na základe písomnej žiadosti žiaka alebo jeho zákonného zástupcu.
5. Zanechať štúdium, ak žiak skončil povinnú školskú dochádzku, na základe písomnej žiadosti žiaka alebo jeho zákonného zástupcu.
6. Zúčastňovať sa na akciách organizovaných školou v čase vyučovania i mimo vyučovania.
7. Využiť služby výchovného poradcu a sociálneho pedagóga.
8. Požiadať o individuálny učebný plán, pokiaľ ide o mimoriadne nadaného a talentovaného žiaka, prípadne zo závažných dôvodov, ktoré posúdi riaditeľ školy.
9. Žiak so špeciálnymi výchovno-vzdelávacími potrebami (začlenený žiak) má právo na výchovu a vzdelávanie s využitím špecifických metód a foriem, ktoré zodpovedajú jeho potrebám a na vytvorenie nevyhnutných podmienok, ktoré túto výchovu a vzdelávanie umožňujú.
10. Ak sa žiak nemôže zúčastniť na vyučovaní pre vopred známy dôvod, má právo vyžiadať si povolenie:
    1. uvoľniť žiaka z poslednej vyučovacej hodiny môže povoliť príslušný vyučujúci, uvoľniť žiaka z jednej vyučovacej hodiny v priebehu dňa môže povoliť triedny učiteľ resp. vyučujúci
    2. uvoľniť žiaka z jedného vyučovacieho dňa môže povoliť triedny učiteľ,
    3. uvoľniť z viacerých dní povoľuje riaditeľ školy na základe písomnej žiadosti plnoletého žiaka alebo zákonného zástupcu žiaka.
11. Ak žiak alebo jeho zákonný zástupca má pochybnosti o správnosti klasifikácie na

konci I. a II. polroka, môže do troch dní odo dňa, odkedy sa dozvedel o jej výsledku,

požiadať riaditeľa školy o komisionálne preskúšanie

41. Žiak má byť za každých okolností medzi prvými, ktorým sa poskytuje ochrana a

pomoc. Preto má žiak právo na kompetentný dozor zo strany pedagogických

zamestnancov, na ochranu pred šikanovaním. ( pozri Internú smernicu č.6/2011)

*a) Hlavné znaky šikanovania:*

1. zjavný úmysel ublížiť druhému, či už fyzicky alebo psychicky,

2. útočníkom môže byť jedna osoba alebo skupina osôb,

3. incidenty sú opakované,

4. nepomer medzi útočníkom a obeťou.

*b) Prejavy šikanovania:*

Verbálne a fyzické ponižovanie, posmech, prezývky, nadávky, hrubé žarty, kritika, strkanie, kopanie, vyžadovanie služieb, peňazí, predmetov, jedla od šikanovaného, vyhrážanie sa násilím.

*c) Prevencia šikanovania:*

1. posilnenie demokracie v triede a v škole,

2. komunikácia so žiakmi, záujem o ich názory a priania, rešpektovanie ich postojov a otvorená diskusia

3. otvorené vyjadrenie svojich názorov,

4. prednášky, besedy,

5. pocit, že v škole je vždy niekto, kto žiakovi pomôže.

*d) V prípade potreby pomoci žiaci môžu vyhľadať:*

1. triedneho učiteľa,

2. výchovného poradcu,

3. sociálneho pedagóga,

4. zástupcov riaditeľa školy, riaditeľa školy,

6. detskú linku istoty /24 hodín denne/ - č. tel.: 0800 500 500.

**Článok III.**

**Povinnosti žiakov**

1. Žiak sa dobrovoľným rozhodnutím študovať na našej škole zaväzuje riadne chodiť

do školy, osvojovať si vedomosti a zručnosti základov vied a správať sa podľa

zásad spoločenskej etiky.

1. Osvojovať si zásady vlastenectva, humanity, demokracie a správať sa podľa nich,

byť disciplinovaný, plniť pokyny pedagogických pracovníkov, inštruktorov

a iných zamestnancov školy a správať sa v škole a mimo nej tak, aby robili česť

škole i sebe.

3. Do školy prichádza len vhodne a čisto oblečený a upravený. V školských

priestoroch, najmä v odborných učebniach fyziky, chémie a praxe sa žiakom

odporúča nosiť pracovné plášte a pracovnú obuv.

4. Pri vstupe do školy sa prezuť. Za prezúvky sa považujú hygienicky nezávadné

papuče, šľapky, obuv s otvorenou špičkou, plátené tenisky. Je zakázané za

prezúvky používať športovú koženú obuv ( botasky ) .

5. Žiak si chráni vlastné zdravie i zdravie iných. Dbá o čistotu a poriadok, ktoré

udržiava nielen v škole, ale aj v jej okolí.

6. Šetrne zaobchádza so svojimi vecami i s vecami spolužiakov. Šetrí učebnice, učebné pomôcky, inventár triedy a školy. Úmyselne spôsobené škody na inventári, resp. zariadení školy, nahradí žiakov zákonný zástupca.

7. Žiakom sa neodporúča prinášať do školy väčšie sumy peňazí a drahé cenné predmety.

8. Žiakom sa neodporúča nosiť do školy mobilné telefóny a MP 3 prehrávače. V prípade, že žiak má pri sebe mobilný telefón alebo MP 3 musí ho mať v čase vyučovacej hodiny vypnutý.

9. Dodržiavať vyučovací čas, rozsah prestávok a plniť ďalšie pokyny Školského poriadku školy.

10. Bez súhlasu vyučujúceho nesmie v čase vyučovania opustiť triedu ani areál školy.

Žiak sa z budovy školy môže vzdialiť iba z dôvodu, ktorý súvisí s organizáciou

vyučovacieho procesu. Z iných závažných dôvodov môže žiak opustiť budovu

školy na základe písomného súhlasu vydaného triednym učiteľom, prípadne vedením školy. O súhlas môže požiadať plnoletý žiak, v prípade neplnoletosti jeho zákonný zástupca

11. Dodržiavať zásady ochrany zdravia a bezpečnosti pri práci v súlade s vykonanými

poučeniami.

12. V školskej jedálni dodržiavať poriadok a riadiť sa pokynmi dozoru.

13. Ku koncu školského roka je žiak povinný vrátiť všetky požičané knihy.

V prípade strát kúpi celý titul alebo odovzdá prekopírovaný exemplár.

14. a.) Podrobiť sa toxikologickému vyšetreniu v zdravotníckom zariadení, ak je dôvodné podozrenie, že žiak je pod vplyvom návykovej látky v škole alebo pri činnostiach organizovaných školou.

b.) V prípade odmietnutia sa bude podozrenie na užitie návykovej látky považovať za opodstatnené a bude sa postupovať v zmysle školského poriadku.

Podmienkou platnosti bodu 14. je zabezpečenie súhlasu zákonných zástupcov a žiakov s toxikologickým vyšetrením moču v zmysle prílohy č.4. Pedagogický pracovník pri uplatnení bodu 14. a.) je povinný pozvať zákonného zástupcu dotknutého žiaka pred lekárskym vyšetrením.

**Nepovolené činnosti žiakov:**

1. Fajčiť v priestoroch školy a pri činnostiach organizovaných školou. Žiak nesmie

hrať hazardné hry, prechovávať, používať a sprostredkúvať narkotiká, omamné

látky, piť alkoholické nápoje bez ohľadu na vek a súhlas rodičov. Zákaz platí na

všetkých akciách organizovaných školou ( exkurzie, zájazdy, výlety, brigády, ÚC,

KOŽAZ, VVLK a pod.).

1. Prichádzať do školy a zdržiavať sa v škole pod vplyvom alkoholu a omamných

látok, včítane liekov znižujúcich bdelosť a pozornosť.

1. Prinášať do školy alebo na činnosti organizované školou veci ohrozujúce život

a zdravie ( vrátane strelných a bodných zbraní) a veci, ktoré by mohli rozptyľovať

pozornosť ostatných žiakov pri vyučovaní.

4. V priestoroch školy, na počítačoch školy sťahovať z Internetu materiály

ohrozujúce mravnosť a tak isto je zakázané tieto materiály šíriť v akejkoľvek

podobe nosičov informácií. Používať internet počas vyučovacích hodín bez

povolenia vyučujúceho a v odborných počítačových učebniach meniť nastavenia

počítačov, počítačovej siete, tlačiarní a nainštalovaných aplikácií

5. Nabíjanie mobilného telefónu a používanie akýchkoľvek elektrospotrebičov

cez sieť v škole.

6. Volať do školy alebo prijímať v škole návštevy, mimo zákonných zástupcov.

7. Znečisťovať steny, ničiť zariadenie učební, šatní a ostatných priestorov školy.

**Článok** **IV.**

**Správanie žiakov v objekte školy**

1. Žiak je povinný dochádzať do školy včas podľa určeného rozvrhu hodín a zúčastňovať sa na vyučovaní všetkých povinných, voliteľných a nepovinných vyučovacích predmetov, ktoré si zvolil. Do školy prichádza najmenej 10 minút pred začiatkom svojej prvej vyučovacej hodiny. V odôvodnených prípadoch môže triedny učiteľ umožniť neskorší príchod. Po príchode do budovy si očistí obuv, odíde so svojimi školskými potrebami do šatne, prezuje sa a odíde do triedy. Žiaci sú povinní zabezpečiť otvorenie triedy pred prvou vyučovacou hodinou. Z triedy odchádza bezprostredne po skončení vyučovania. Pri odchode z triedy si odloží všetky veci z lavice a vyloží na ňu stoličku, v šatni sa prezuje, oblečie a opúšťa

budovu. Riaditeľ školy môže oslobodiť žiaka z vyučovania povinného predmetu alebo od telesných úkonov spojených s vyučovaním niektorých predmetov na

základe vyjadrenia príslušného lekára, ak ide o žiaka so zdravotným znevýhodnením na základe vyjadrenia posudkového lekára sociálneho zabezpečenia. Žiak oslobodený od telesnej výchovy na základe potvrdenia od lekára nie je oslobodený od účasti na hodinách telesnej výchovy.

1. Pred začiatkom každej vyučovacej hodiny si žiak pripraví učebnice a učebné pomôcky pre príslušný predmet a disciplinovane čaká v triede na príchod vyučujúceho. Pred hodinami telesnej výchovy a laboratórnych cvičení sa prezlečie do športového, alebo pracovného úboru, aby bol na začiatok vyučovacej hodiny včas pripravený. Presun do telocvične, alebo odbornej učebne sa uskutočňuje v čase prestávky.
2. Žiak sedí na vyučovacích hodinách na mieste, ktoré mu určuje zasadací poriadok triedy. Vyučujúci má právo počas trvania svojej hodiny presadiť žiaka tak, ako si to vyžaduje aktuálna situácia v triede. Na delených hodinách alebo v odborných učebniach mu miesto určuje príslušný vyučujúci.
3. Počas vyučovania sedí disciplinovane, sústredene sleduje výklad a aktívne sa do neho zapája. Pracuje samostatne, nevyrušuje a nerozptyľuje pozornosť spolužiakov.
4. Do školy je povinný nosiť učebnice a učebné pomôcky podľa rozvrhu hodín, príp. podľa pokynov vyučujúcich a dohody so spolu sediacim žiakom.
5. Ak chce žiak odpovedať, zapojiť sa do rozhovoru, alebo sa vyučujúceho niečo spýtať, musí sa prihlásiť zdvihnutím ruky. Spravidla, podľa charakteru vyučovacej hodiny, sa vyvolaný, resp. oslovený žiak postaví, odpovie na otázku a sadne si spravidla tiež na pokyn vyučujúceho. Žiakovi, ktorý odpovedá, nesmú ostatní žiaci našepkávať.
6. Povinnosťou žiaka je pripravovať sa svedomito na všetky vyučovacie hodiny, a to tak teoreticky ako aj prakticky. Ak sa z vážnych dôvodov nemohol pripraviť na vyučovanie, alebo nevedel, či nestačil vypracovať domácu úlohu, ospravedlní sa príslušnému vyučujúcemu hneď na začiatku vyučovacej hodiny. Vyučujúci zváži dôvody nepripravenosti a prijme rozhodnutie, či ospravedlnenie uzná alebo neuzná.
7. V škole a na podujatiach organizovaných školou žiak dodržiava zásady bezpečnosti a ochrany zdravia pri práci a riadi sa pokynmi zodpovednej osoby. So zásadami BOZP, PO a CO je žiak preukázateľne oboznámený na začiatku školského roku
8. Na všetkých podujatiach, organizovaných mimo budovy školy (telovýchovné kurzy, účelové cvičenia, kultúrne a športové podujatia, exkurzie, školské výlety a pod.), sa žiaci riadia príslušnými bodmi školského poriadku a pokynmi pedagogického dozoru.
9. Ak sa v triede alebo odbornej učebni nachádza poškodený majetok, žiaci sú povinní túto skutočnosť nahlásiť triednemu učiteľovi, prípadne príslušnému vyučujúcemu. Žiak, ktorý poškodil školský majetok, je povinný túto škodu uhradiť, a v prípade úmyselného poškodenia bude žiakovi udelené výchovné opatrenie
10. Pred opustením triedy žiak urobí na svojom pracovnom mieste poriadok.
11. **Správanie sa žiakov na vyučovaní**

Žiak je povinný:

* neobmedzovať svojim konaním práva ostatných osôb zúčastňujúcich sa výchovy

a vzdelávania,

- dodržiavať školský poriadok školy a ďalšie vnútorné predpisy školy,

- chrániť pred poškodením majetok školy, ktorý škola využíva na výchovu

a vzdelávanie,

- pravidelne sa zúčastňovať na výchove a vzdelávaní a riadne sa vzdelávať,

- chrániť pred poškodením učebnice, učebné texty a učebné pomôcky, ktoré mu

boli bezplatne zapožičané,

- konať tak, aby neohrozoval svoje zdravie a bezpečnosť, ako aj zdravie

a bezpečnosť ďalších osôb zúčastňujúcich sa na výchove a vzdelávaní,

- ctiť si ľudskú dôstojnosť svojich spolužiakov a zamestnancov školy,

- rešpektovať pokyny zamestnancov školy, ktoré sú v súlade so všeobecne

záväznými právnymi predpismi, vnútornými predpismi školy a dobrými mravmi.

**13. Správanie sa žiakov cez prestávky**

- cez prestávku si žiak pripraví pomôcky na ďalšiu vyučovaciu hodinu, správa sa

slušne, neohrozuje zdravie svoje ani zdravie svojich spolužiakov a vyučujúcich,

umožní spolužiakom nerušene sa pripravovať na nasledujúcu hodinu.

- počas prestávok môžu žiaci navštíviť školský bufet.

- do zborovne školy môžu vojsť žiaci len v nutných prípadoch, aj to len v sprievode učiteľa.

- na vybavovanie administratívnych záležitostí v škole využíva žiak určený čas.

**14. Náplň práce týždenníkov**

Týždenníci sú dvaja a ich mená zapíše triedny učiteľ do triednej knihy. Ich

povinnosti sú:

- pred vyučovaním pripraviť tabuľu prípadne pomôcky,

- podľa pokynov vyučujúceho prinášať a odnášať učebné pomôcky,

- otvorenie tried pred prvou vyučovacou hodinou a počas dňa, ak triedny učiteľ

neurčí inak,

- starať sa o čistotu tabule, hlásiť triednemu učiteľovi poškodenie inventára

v triede.

**15. Správanie sa žiaka mimo školy**

- každý žiak je aj v čase mimo vyučovania a počas prázdnin žiakom školy a správa

sa tak, aby nepoškodzoval dobré meno svojej školy,

- mimoškolská činnosť žiakov nesmie byť na úkor vyučovania,

- každý žiak si chráni svoje zdravie a zdravie iných, dbá o svoju bezpečnosť a

dodržiava dopravné predpisy.

**16. Zásady správania sa na praktickom vyučovaní**

Na praktickom vyučovaní sú žiaci povinní dodržiavať všetky všeobecné

ustanovenia tohto školského poriadku a prevádzkového poriadku praktického vyučovania ak ho má škola vypracovaný. Sú povinní **dodržiavať opatrenia zabezpečujúce bezpečnosť a ochranu zdravia pri práci,** ktoré platia na

pracoviskách praktického vyučovania.

**Povinnosti žiakov na pracovisku praktického vyučovania :**

1. Žiak je povinný zúčastňovať sa praktického vyučovania podľa stanoveného rozvrhu. V prípade, že sa praktické vyučovanie z akéhokoľvek dôvodu nezúčastní (jeden alebo viac dní), je povinný hlásiť učiteľovi praktického vyučovania resp. majstrovi odborného výcviku (MOV) svoju neúčasť vopred alebo najneskôr do 24 hodín.
2. Návštevy u lekára sú akceptované len tie, ktoré sú označené pečiatkou, dátumom, časom odchodu, podpisom ošetrujúceho lekára.
3. Spôsob ospravedlnenia neúčasti na praktickom vyučovaní je totožný so spôsobom

ospravedlnenia na teoretickom vyučovaní, ale žiak je povinný chýbajúce hodiny

po dohode odpracovať.

1. Žiak má počas odborného výcviku nárok na prestávku v celkovej dĺžke 30 min. počas učebného dňa. Táto doba môže byť rozvrhnutá do dvoch prestávok, ktorých dĺžku a čas určí majster OV.
2. Prestávky žiakov, ktorí vykonávajú odborný výcvik a odbornú prax na pracoviskách iných právnických alebo fyzických osôb sú rovnaké ako prestávky zamestnancov na týchto pracoviskách.
3. Žiak je priradený majstrovi odbornej výchovy, ktorý mu zadáva úlohy a kontroluje ich plnenie. Žiak je ale povinný rešpektovať aj pripomienky ostatných prítomných majstrov odbornej výchovy a vedúcich zmien.
4. Žiak prichádza na pracovisko včas najneskôr 15 min. pred začatím jeho pracovnej doby. Pri nástupe je pripravený v pracovnom oblečení s pracovnými pomôckami. Osobné veci má odložené v uzamknutej šatňovej skrinke. Väčšie množstvo peňazí a cenné veci na pracovisko nenosí. Na pracovisku nepoužíva mobilný telefón. Ak žiak svojvoľne opustí pracovisko aj na krátku dobu bez vedomia majstra OV, bude mu udelené výchovné opatrenie,

Ďalšie povinnosti žiaka:

* 1. žiak má predpísané pracovné oblečenie,
  2. pracovné pomôcky má kompletné a čisté,
  3. vlasy musia byť vhodne upravené,
  4. na OV nenosí prstene, náramky a piercing,
  5. nechty musia byť krátke a čisté,
  6. nosí predpísanú pracovnú obuv,
  7. fajčenie na pracovisku aj pred pracoviskom je prísne zakázané.

**Uvoľňovanie žiakov z vyučovania**

1. Žiak je povinný dochádzať do školy pravidelne a včas podľa rozvrhu hodín a zúčastňovať sa na vyučovaní všetkých povinných a voliteľných vyučovacích predmetov, ktoré si zvolil a nepovinných vyučovacích predmetov, ktoré si zvolil.
2. Ak sa neplnoletý žiak nemôže zúčastniť na vyučovaní pre dôvody vopred známe, požiada rodič alebo iný zákonný zástupca žiaka triedneho učiteľa o uvoľnenie z vyučovania.
3. Ak sa neplnoletý žiak nemôže zúčastniť na vyučovaní pre nepredvídaný dôvod, je zákonný zástupca povinný najneskôr do dvoch dní oznámiť triednemu učiteľovi alebo majstrovi odbornej výchovy dôvod neprítomnosti. Pri návrate na teoretické vyučovanie je neplnoletý žiak povinný do dvoch dní predložiť triednemu učiteľovi ospravedlnenie podpísané zákonným zástupcom. Ak neprítomnosť žiaka pre chorobu trvá dlhšie ako 5 vyučovacích dní, predloží žiak potvrdenie lekára. Dodatočne predložené potvrdenie nemusí triedny učiteľ akceptovať.
4. Ak žiak nebude postupovať podľa bodov 2. – 3., bude jeho absencia považovaná za neospravedlnenú a môže mu byť uložené výchovné opatrenie alebo znížená známka zo správania
5. Neprítomnosť žiačky pre tehotenstvo a materstvo sa ospravedlňuje rovnako ako neprítomnosť pre chorobu.
6. Plnoletý žiak sa ospravedlňuje sám, spôsobom uvedeným v odsekoch 2 až 3.
7. Triedny učiteľ ospravedlní neprítomnosť žiaka na vyučovaní na základe ospravedlnenia podpísaného zákonným zástupcom, vychovávateľov alebo lekárom. Ak sa neprítomnosť žiaka pre chorobu opakuje častejšie, môže triedny učiteľ vyžadovať potvrdenie lekára aj za kratšie obdobie.
8. Ak sa žiak nemôže zúčastniť na vyučovaní pre dôvody vopred známe, postupuje takto:

a.) Neprítomnosť na 1 vyučovacej hodine povoľuje príslušný vyučujúci.

b.) Neprítomnosť na 2 a viac vyučovacích hodinách povoľuje triedny učiteľ,

vo výnimočných prípadoch riaditeľ školy.

8. Ak žiak z vážnych zdravotných dôvodov vymešká z niektorých predmetov väčšie množstvo odučených hodín za klasifikačné obdobie, môže byť klasifikovaný na vlastnú žiadosť alebo na návrh vyučujúceho v náhradnom termíne (február – marec, príp. august) na základe výsledku komisionálnej skúšky.

9. Na vybavovanie administratívnych záležitostí využíva žiak len úradné hodiny ekonómky školy, výchovného poradcu , vedúcej jedálne a sekretariátu.

10. Žiak dbá o čistotu a poriadok v triede, odbornej učebni, na chodbách, v šatniach a záchodoch v budove školy.

11. Na školských a mimoškolských súťažiach a iných podujatiach sa žiak pričiňuje o dobré meno a  česť svojej školy a triedy tým, že uplatňuje svoje nadanie, schopnosti a fyzickú zdatnosť a dôsledne dodržiava zásady školského poriadku.

12. Na školských exkurziách, výletoch, brigádach, branných cvičeniach a pod. platí tento školský poriadok rovnako ako v škole. Naviac na týchto akciách je riaditeľom školy určený pedagogický vedúci, ktorého pokyny a nariadenia sú pre žiakov záväzné.

13. Ak sa žiak stravuje v školskej jedálni, je povinný rešpektovať pokyny dozor konajúcich vyučujúcich, dodržiavať určený poriadok, dbať na kultúru stolovania a správať sa slušne a zdvorilo voči personálu kuchyne. Je povinný odnášať taniere, poháre a príbory zo stolov.

14. V školskej jedálni sa nesmú zdržiavať žiaci bez platného lístka.

**Článok V.**

**Práva a povinnosti zákonného zástupcu žiaka**

Zákonný zástupca žiaka má v zmysle § 144 ods. 5 a ods. 6 školského zákona **právo**:

1. vybrať pre svoje dieťa školu, ktorá poskytuje výchovu a vzdelávanie zodpovedajúce schopnostiam, zdravotnému stavu, záľubám, vierovyznaniu, svetonázoru, národnosti a etnickej príslušnosti,
2. žiadať, aby sa v rámci výchovy a vzdelávania v škole poskytovali žiakovi informácie a vedomosti vecne a mnohostranne v súlade so súčasným poznaním sveta a v súlade s cieľmi výchovy a vzdelávania podľa školského zákona,
3. oboznámiť sa s výchovno-vzdelávacím programom školy a školským poriadkom,
4. byť informovaný o výchovno-vzdelávacích výsledkoch svojho dieťaťa,
5. na poskytnutie poradenských služieb vo výchove a vzdelávaní svojho dieťaťa,
6. zúčastňovať sa výchovy a vzdelávania po predchádzajúcom súhlase riaditeľa školy,
7. vyjadrovať sa k výchovno-vzdelávaciemu programu školy prostredníctvom orgánov školskej samosprávy,
8. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

Zákonný zástupca žiaka má v zmysle § 144 ods. 7 a ods. 8 školského zákona **povinnosť:**

1. prihlásiť svoje dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, dôvody neprítomnosti dieťaťa na výchove a vzdelávaní doloží dokladmi v súlade so školským poriadkom,
2. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
3. dodržiavať podmienky výchovno-vzdelávacieho procesu svojho dieťaťa určené školským poriadkom,
4. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
5. informovať školu o zmene zdravotnej spôsobilosti svojho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
6. nahradiť škodu, ktorú žiak úmyselne zavinil.

**ČASŤ C**

**Článok VI.**

Tento článok je vypracovaný pre vnútornú potrebu Spojenej školy v Brezne ako podklad pre jednotný postup pri udeľovaní pochvál a iných ocenení a opatrení na posilnenie disciplíny žiakov. Výchovnými opatreniami sú pochvaly a iné ocenenia a opatrenia na posilnenie disciplíny žiakov.

**Pochvaly**

Pochvalu, alebo iné ocenenie udeľuje žiakom triedny učiteľ, majster odbornej výchovy, vychovávateľ, riaditeľ školy, orgán štátnej správy, alebo aj iná organizácia. Pochvala sa udeľuje spravidla na zhromaždení triedy alebo školy.

V 1. polroku žiakom možno udeliť:

1. Pochvalu od triedneho učiteľa za:
   * celkový prospech prospel s vyznamenaním bez ohľadu na počet vymeškaných riadne ospravedlnených vyučovacích hodín
2. Pochvalu od riaditeľa školy spojenú s vecnou odmenou za:
   * mimoriadny čin (záchrana života, atď.)

V 2. polroku žiakom možno udeliť:

* + 1. Pochvalu od triedneho učiteľa za:
  + celkový prospech prospel veľmi dobre bez ohľadu na počet vymeškaných riadne ospravedlnených vyučovacích hodín alebo za účasť v krajskom kole všetkých súťaží poriadaných MŠ SR.

2. Pochvalu od riaditeľa školy za:

* + celkový prospech prospel s vyznamenaním bez ohľadu na počet vymeškaných riadne ospravedlnených vyučovacích hodín alebo za postup do celoštátneho kola v ľubovoľnej súťaži (SOČ, ZENIT, ZUČ, olympiády z jazykov, matematiky, fyziky, športu, atď.)

3. Pochvalu od riaditeľa školy pred zhromaždením školy za:

* + mimoriadny čin (záchrana života, atď.)

Knižnú odmenu od riaditeľa školy a Rodičovskej rady školy dostanú žiaci za:

* + celkový prospech „prospel s vyznamenaním“ v  I. a II. polroku
  + mimoriadny čin (záchrana života, atď.)

**Opatrenia na posilnenie disciplíny**

1. Žiakovi možno podľa závažnosti previnenia uložiť niektoré z týchto opatrení:
   * **napomenutie alebo pokarhanie od triedneho učiteľa, majstra odbornej**

**výchovy alebo vychovávateľa**

* + **pokarhanie od riaditeľa školy**
  + **ak žiak splnil povinnú školskú dochádzku, môže mu riaditeľ školy po**

**prerokovaní na pedagogickej rade, uložiť aj podmienečné vylúčenie zo**

**štúdia alebo vylúčenie zo štúdia**

1. Výchovné opatrenia uvedené v odseku 1 sa môžu ukladať po prerokovaní

v pedagogickej rade do dvoch mesiacov odo dňa, keď sa o previnení žiaka dozvedel

príslušný pedagogický zamestnanec školy, najneskôr však do jedného roka odo dňa,

keď sa žiak previnenia dopustil. Za jedno previnenie sa ukladá len jedno opatrenie vo

výchove.

1. Pred uložením opatrenia vo výchove podľa predchádzajúcich odsekov č.1 a č.2 treba previnenie žiaka objektívne prešetriť. Podľa potreby, najmä pri posudzovaní závažného alebo opakovaného previnenia, sa na jeho prerokovanie za účasti žiaka prizve zákonný zástupca žiaka, prípadne i delegovaný zástupca rady školy.

4. V rozhodnutí o podmienečnom vylúčení zo štúdia určí riaditeľ školy skúšobnú lehotu,

a to najdlhšie na 1 rok. Ak sa podmienečne vylúčený žiak v skúšobnej lehote osvedčil,

riaditeľ školy upustí od vylúčenia. Ak sa podmienečne vylúčený žiak v skúšobnej

lehote dopustí ďalšieho závažného previnenia, riaditeľ školy žiaka vylúči zo štúdia.

5. Výchovné opatrenia udelené neplnoletým žiakom oznámi riaditeľ školy ich zákonným

zástupcom písomne.

**Klasifikácia priestupkov voči Školskému poriadku** : a. **Menej závažné porušenie školského poriadku** – rieši triedny učiteľ vo svojej

právomoci na svoj alebo podnet ktoréhokoľvek pedagogického zamestnanca

školy. Za menej závažné porušenie školského poriadku sa považuje nesplnenie

povinností žiaka a drobné  porušenie zásad správania sa žiakov v objekte školy.

b. **Závažné porušenie školského poriadku** – rieši riaditeľ školy vo svojej

právomoci po prerokovaní priestupku s triednym učiteľom na podnet

ktoréhokoľvek pedagogického zamestnanca školy. Za závažné porušenie

školského poriadku sa považuje opakovanie menej závažných porušení

školského poriadku školy včítane opakovaných neskorých príchodov na

vyučovacie hodiny, opakované záznamy v pedagogickej dokumentácii opakovaná

neospravedlnená absencia, predčasné svojvoľné opustenie vyučovania.

c. **Vážne porušenie školského poriadku** - rieši riaditeľ školy podmienečným

vylúčením po prerokovaní v pedagogickej rade. Za vážny priestupok voči

školskému poriadku sa považuje opakovanie závažných priestupkov,

podvádzanie, neoprávnené osvojenie si vecí iných osôb, úmyselné poškodzovanie

majetku školy alebo majetku žiakov, úmyselné ublíženie na zdraví, úmyselné

porušenie zásad BOZP, fyzický alebo psychický nátlak na spolužiakov, falšovanie

lekárskych potvrdení, nosenie do školy alebo na školou organizované akcie veci

ohrozujúce život alebo zdravie, ako napr. zbrane, výbušniny, cigarety, drogy,

verbálna a neverbálna propagácia a podpora hnutí smerujúcich k potláčaniu práv

a slobôd občanov podľa § 260 Trestného zákona, záškoláctvo, opakovaná

neospravedlnená absencia.

d. **Veľmi vážne porušenie školského poriadku** – rieši riaditeľ školy vylúčením

žiaka zo štúdia po prerokovaní v pedagogickej rade. Pri žiakoch , ktorí plnia

povinnú školskú dochádzku veľmi vážne porušenie školského poriadku riešiť

v spolupráci so sociálnym kurátorom. Za veľmi vážny priestupok sa považuje

závažné porušenie školského poriadku pri podmienečnom vylúčení zo školy

alebo ak sa žiak dopustí preukázaného trestného činu alebo preukázateľný

nezáujem o štúdium (neospravedlnená účasť na vyučovaní), úmyselné konanie

proti dobrým mravom, proti ľudskej dôstojnosti, proti právam spolužiakov,

spôsobenie škody, či už úmyselné alebo z nedbanlivosti, pri ktorom zasahujú

orgány činné v trestnom konaní, spôsobenie ujmy na zdraví žiakom alebo

zamestnancom školy

6. Každé porušenie školského poriadku v škole a na akciách poriadaných školou sa

posúdi komplexne v celej šírke osobnosti žiaka s prihliadnutím na jeho kladné

hodnotenie.

7. Problém záškoláctva žiakov, ktorí si plnia povinnú školskú dochádzku je potrebné

ďalej riešiť prostredníctvom orgánu štátnej správy a obci v ktorej má zákonný zástupca

dieťaťa trvalý pobyt ako priestupok.

* V prípade, že žiaci pre nezáujem o štúdium nebudú chodiť do školy a ich neospravedlnená neprítomnosť na vyučovaní prekročí 7 vyučovacích hodín, triedny učiteľ je povinný okamžite informovať jeho zákonného zástupcu.
* Podľa ustanovenia § 19 ods. 2 zákona č.245/2008 Z.z. o výchove a vzdelávaní a o zmene a doplnení niektorých zákonov  je povinná školská dochádzka desaťročná a trvá najdlhšie do konca školského roku, v ktorom žiak dovŕši 16 rokov veku.
* Viazaním výplaty prídavku na dieťa - aplikácia ustanovenia § 18 odst.2 zákona č. 281/2002 Z.z. o prídavku na dieťa a o príspevku k prídavku na dieťa v znení zákona č.658/2002 Z.z. sa sleduje účelné využívanie finančných prostriedkov štátneho rozpočtu určených na výchovu a výživu nezaopatrených detí.
* Neprítomnosť žiaka v škole ospravedlňuje jeho zákonný zástupca, ale najviac v trvaní 5 po sebe nasledujúcich dni. Ak neprítomnosť žiaka v škole trvá viac ako 5 po sebe nasledujúcich dní, vyžaduje sa vždy lekárske potvrdenie o chorobe žiaka alebo iný úradný doklad potvrdzujúci odôvodnenosť žiakovej neprítomnosti.
* Pod zanedbávaním povinnej školskej dochádzky na účely zastavenia prídavku na dieťa rodičovi sa rozumie stav, keď dieťa má neospravedlnenú neúčasť na vyučovaní v kalendárnom mesiaci viac ako 15 vyučovacích hodín.
* Škola oznámi zanedbávanie povinnej školskej dochádzky dieťaťa podľa ustanovenia § 5 odst.10 zákona č. 596/2003 Z.z. o štátnej správe v školstve a školskej samospráve oznámi skutočnosť o zanedbávaní plnenia školskej dochádzky orgánu štátnej správy a obci, v ktorej má zákonný zástupca dieťaťa trvalý pobyt.

**Neospravedlnená neprítomnosť žiaka v škole:**

- Za neospravedlnenú neprítomnosť žiaka v škole sa považuje neprítomnosť

žiaka na vyučovaní od prvej hodiny, ktorá nebola zákonným zástupcom žiaka   
 ospravedlnená.

- Svojvoľné opustenie vyučovania, vynechanie vyučovacej hodiny sa považuje

za neospravedlnenú neprítomnosť žiaka

- Neospravedlnenú neúčasť žiaka na vyučovaní trvajúcu 15 a viac vyučovacích hodín v mesiaci oznámi triedny učiteľ v zmysle ustanovenia § 5 odst.11 zákona č. 596/2003 Z.z. o štátnej správe v školstve a školskej samospráve v znení neskorších predpisov príslušnému orgánu štátnej správy - ÚPSVaR a obci v ktorej má zákonný zástupca dieťaťa trvalý pobyt.

- Neospravedlnená neúčasť žiaka na vyučovaní trvajúca 15 a viac vyučovacích hodín v mesiaci sa považuje za zanedbávanie povinnej školskej dochádzky.

Počet 60 hodín neospravedlnenej neúčasti žiaka na výchovno-vzdelávacom procese v jednom školskom roku sa považuje za zanedbávanie plnenia povinnej školskej dochádzky pre účely podnetu na začatie priestupkového konania podľa § 37 odst.1, písm. b.) zákona č.596/2003 Z.z.

* + Oznámenie riaditeľa obsahuje príslušné doklady, ktoré preukazujú všetky

konania, ktoré škola vykonala voči žiakovi a jeho zákonnému zástupcovi vo veci

neospravedlnenej neprítomnosti žiaka na vyučovaní.

**Hodnotenie a klasifikácia správania žiakov** :

1. Klasifikáciu správania navrhuje triedny učiteľ po prerokovaní s učiteľmi a schvaľuje riaditeľ školy po prerokovaní v pedagogickej rade.
2. Pri hodnotení a klasifikácii žiaka sa zohľadňuje plnenie ustanovení školského poriadku a ďalších vnútorných predpisov školy a dodržiavanie stanovených pravidiel správania, ľudských práv a práv dieťaťa, dodržiavanie mravných zásad správania sa v škole a na verejnosti počas aktivít súvisiacich so štúdiom na strednej škole. Pri klasifikácii sa v jednotlivých prípadoch prihliada na zdravotný stav žiaka.
3. Správanie žiaka sa klasifikuje podľa kritérií uvedených v odsekoch 4 – 7.
4. **Stupňom 1 – veľmi dobré** sa žiak klasifikuje, ak dodržiava ustanovenia školského poriadku a ďalších vnútorných predpisov školy a riadi sa nimi. Dodržiava morálne zásady a pravidlá spolunažívania v kolektíve a vo vzťahu k učiteľom. Ojedinele sa môže dopustiť menej závažných previnení.
5. **Stupňom 2 – uspokojivé** sa žiak klasifikuje, ak jeho správanie je v súlade s ustanoveniami školského poriadku a ustanoveniami ďalších vnútorných predpisov školy, morálnymi zásadami a pravidlami spolunažívania vzhľadom k spolužiakom a učiteľom. Žiak sa dopustí závažnejšieho priestupku alebo sa opakovane dopúšťa menej závažných priestupkov voči ustanoveniam školského poriadku.
6. **Stupňom 3 – menej uspokojivé** sa žiak klasifikuje, ak sa dopustí závažného priestupku voči školskému poriadku a ďalším vnútorným predpisom školy alebo sa aj po udelení druhého stupňa klasifikácie správania dopúšťa závažnejších priestupkov voči morálnym zásadám a pravidlám spolunažívania, porušuje ľudské práva spolužiakov, pedagogických zamestnancov alebo ďalších osôb.
7. **Stupňom 4 – neuspokojivé** sa žiak klasifikuje, ak jeho správanie je v rozpore s ustanoveniami školského poriadku a s ustanoveniami ďalších vnútorných predpisov školy, s právnymi a etickými normami spoločnosti, výrazne porušuje ľudské práva spolužiakov, pedagogických zamestnancov alebo ďalších osôb. Dopustí sa závažných previnení, ktorými vážne ohrozuje výchovu ostatných žiakov. Zámerne narúša činnosť žiackeho kolektívu.
8. Klasifikácia správania žiaka sa zaznamenáva do katalógového listu žiaka.
9. Žiak nadstavbového, pomaturitného a vyššieho odborného štúdia sa v súlade s osobitným predpisom neklasifikuje so správania.

**ČASŤ D**

**Článok VII.**

**Žiadosti a sťažnosti**

Žiak, resp. zákonný zástupca žiaka môže využiť svoje právo a podať žiadosti,

podnety a sťažnosti, na ktoré je riaditeľ školy povinný v stanovených lehotách

odpovedať, resp. riešiť.

Žiak je povinný podať žiadosť v týchto prípadoch:

1. povolenie vykonať opravnú skúšku
2. povolenie požiadať o opakovanie ročníka, ak neprospel a nevykonal úspešne komisionálnu skúšku
3. povolenie o prerušenie štúdia a to až na dobu do 3 rokov. Po uplynutí času

prerušenia štúdia žiak pokračuje v tom ročníku, v ktorom bolo štúdium

prerušené. Ak štúdium prerušil po ukončení jedného ročníka, pokračuje v

štúdiu ročníkom nasledujúcim. Ak čas prerušenia uplynie v priebehu

školského roka, umožní riaditeľ školy žiakovi dodatočne vykonať

komisionálne skúšky za príslušné obdobie,

4. prestúpiť na inú strednú školu so súhlasom riaditeľa školy, do ktorej má

záujem prestúpiť

5. povolenie o zanechaní štúdia ak žiak skončil povinnú školskú dochádzku

Žiak môže podať žiadosť v týchto prípadoch:

1. povolenie štúdia v zahraničí na škole obdobného typu
2. povolenie individuálneho študijného plánu
3. povolenie o uvoľnenie z vyučovania povinných predmetov, vrátane telesnej výchovy

4. povolenie o preskúšanie žiaka

**ČASŤ E**

**Článok VIII.**

**Záverečné ustanovenia**

1. Školský poriadok školy je záväzný pre všetkých zamestnancov, ktorí majú s organizáciou uzatvorený pracovný pomer a pre všetkých žiakov Spojenej školy po oboznámení sa na prvej triednickej hodine na začiatku školského roka, čo potvrdí svojim podpisom.
2. Školský poriadok školy vydáva riaditeľ školy po prerokovaní v Pedagogickej

rade a v Rade školy pri Spojenej škole.

3. Zmeny a doplnky Školského poriadku vydáva riaditeľ školy kedykoľvek v priebehu

školského roka s dát

umom zmeny na základe prerokovania v Pedagogickej rade a v Rade školy při Spojenej škole v Brezne.

Školský poriadok nadobúda účinnosť dňa 01.09.2015

Prerokovaný v pedagogickej rade dňa 02.09.2015

PaedDr. Danka Kubušová

riaditeľka školy

**Príloha č. 1**

**k Školskému poriadku školy**

Zásady správania pri návštevách školy

* + 1. Každý návštevník školy je povinný ohlásiť sa pri vstupe do budovy školy na vrátnici a zapísať sa do knihy návštev, kde uvedie svoje meno, čas príchodu, čas odchodu, meno navštíveného, účel návštevy, svoje bydlisko, alebo firmu z ktorej prichádza, preukázať sa preukazom totožnosti a správať sa ďalej podľa pokynov službukonajúceho vrátnika. Po ukončení návštevy je povinný službukonajúcemu vrátnikovi odovzdať návštevný lístok.
    2. Službukonajúci vrátnik je povinný:

- požiadať od návštev zápis do knihy návštev

- overiť si totožnosť návštevy

- vypísať návštevný lístok

- oznámiť návštevu navštívenému zamestnancovi školy

- prevziať pri odchode návštevy potvrdený návštevný lístok a evidovať ho

3. Povinnosti navštíveného zamestnanca:

- po oznámení službukonajúcim vrátnikom je každý zamestnanec školy povinný vrátnikovi oznámiť, či návštevu prijme, či môže službukonajúci vrátnik návštevu pustiť, alebo či si návštevu príde vyzdvihnúť na vrátnicu sám

- navštívený zamestnanec je povinný po ukončení návštevy podpísať návšteve

návštevný lístok

Tieto zásady sa vzťahujú na všetkých zamestnancov, žiakov a návštevníkov

školy.

PaedDr. Danka Kubušová

riaditeľka školy

Príloha č. 2

k Školskému poriadku školy

Zápisnica zaslaná zákonnému zástupcovi dňa:

Súhlas s toxikologickým vyšetrením moču

Súhlasím, aby v prípade odôvodneného podozrenia na užitie alkoholu alebo inej návykovej látky v škole alebo na akcii organizovanej školou alebo v prípade intoxikácie (bytie pod vplyvom) týmito látkami, bolo moje dieťa ............................................................... narodené ....................................... podrobené toxikologickému vyšetreniu u lekára v zdravotnom zariadení.

Súhlas na vyšetrenie dávam v súlade so zákonom č. 576/2004 o zdravotnej starostlivosti, § 6. Tento súhlas platí po dobu, kým je moje dieťa žiakom školy.

V Brezne dňa ................................ ...............................................

podpis zákonného zástupcu

V Brezne dňa ................................ .......................................... .................................................

žiak - meno, priezvisko podpis žiaka

**ŠKOLSKÝ PORIADOK**